Το σμυρναίικο πιλάφι: Με πλιγούρι και σταφίδες
Το πλιγούρι πιλάφι ήταν από τα πολύ συνηθισμένα εδέσματα στα καλά τραπέζια στη Σμύρνη.
2 φλιτζ. τσαγιού πλιγούρι χοντρό, 1 ξερό κρεμμύδι, ψιλοκομμένο, 1 σκελίδα σκόρδο, ψιλοκομμένη, 750 γρ. τριμμένη ντομάτα, 3 φλιτζ. τσαγιού σπιτικός ζωμός κότας, 80 γρ. μαύρες σταφίδες, μουλιασμένες σε νερό για 15 λεπτά και καλά στραγγισμένες, 1/2 μάτσο μαϊντανός, ψιλοκομμένος, 40 ml χυμός λεμονιού (ή όσο μας αρέσει), 80 ml ελαιόλαδο, αλάτι, πιπέρι φρεσκοτριμμένο
Για να φτιάξουμε το πλιγούρι πιλάφι με σταφίδες ξεκινάμε, ζεσταίνοντας σε μια κατσαρόλα το λάδι σε χαμηλή φωτιά και σοτάρουμε το κρεμμύδι και το σκόρδο για 1-2 λεπτά, μέχρι να μαλακώσουν.Προσθέτουμε το πλιγούρι και σοτάρουμε για άλλα 4 λεπτά, ανακατεύοντας. Ρίχνουμε την ντομάτα, τον ζωμό, τις σταφίδες και αλατοπίπερο.Σκεπάζουμε με το καπάκι και σιγοβράζουμε για περίπου 20-25 λεπτά. Αποσύρουμε από τη φωτιά, προσθέτουμε τον μαϊντανό και το λεμόνι και ανακατεύουμε.Σκεπάζουμε με μια πετσέτα κουζίνας και αφήνουμε για 10 λεπτά πριν σερβίρουμε το πλιγούρι πιλάφι με σταφίδες.
Ντομάτα,Πλιγούρι,Σταφίδες,Μικρασιατική Κουζίνα,Σμυνέικη Κουζίνα